بوزلوسینه

بوزلوسینه و یا بوزلوسینه داغی یا دا بوز سینه — آذربایجان بؤلگه‌سینده اولان زاگرس داغلاریندان بیر داغ اولاراق اورمیه بؤلگه‌سی'نده یئرلشیب. بو داغ ۳۴۸۰ متیر اوجالیغی اولاراق اورمیه شهری‌نین ۵۴ کیلومتیر گونئی‌باتی‌سیندا مرگور قصبه‌سینده یئرلشیب. بوز سینه ایکی بؤیۆک گادار و دیزج چایلارین گؤزو اولاراق داغین باشیندا دائم قار و بوز قویولاری واردیر، ائله کی ایلین تمام آیلاریندا داغین اتگینده اولان اکین یئرلرین سویون یئتیریر. بوز سینه داغی اورمیه بؤلگه‌سینده یئرلشرک اوشنویه بؤلگه‌سینه'ده یاخین‌دیر، بو داغ هابئله ایران'ین تورکیه و عراق اؤلکه‌لری‌ایله مشترک سینیرلارینا دا یاخین‌دیر. بوزلوسینه داغی قوزئیدن دالامپر داغ داغی ایله و دوغو دان مرگور و زیارت داغی ایله قونشودور.مملکت آنلاین

 داغین آدی 
بوز سینه یا بوز سینه‌سی و یا بوزلو سینه تورکجه بیر آد دیر. بوز سینه ایکی سؤزجوک‌دن عیبارت اولور، بوز + سینه (آذربایجان تورکجه‌سینده اوجا دۆزنلیک‌لره سینه دئیلیر). قایناقلارا گؤره دوغال بوزلاقلار بو داغین اورتاسیندا یئرلشدیغی اۆچۆن بو آدی بو داغا وئریبلر.

 بوز سینه داغی‌نین جوغرافی اؤزللیکلری 
داغین اوجالیغی ۳۴۸۰ متیر باتی آذربایجانین اوجا داغلاریندان ساییلیر.

 جوغرافی موقعیتی 
بوز سینه داغی زاگروس داغلاریندان ساییلاراق اورمیه شهری‌نین گونئی‌باتی‌سیندا و مرگور قصبه‌سی'نده یئرلشیب. بو داغ اورمیه شهری‌ایله ۵۴ کیلومتر آرالیغی وار. بوز سینه داغی ۳۴۸۰ متر اوجالیغی اولاراق غربی آذربایجان اوستانی'نین اوجا داغلاریندان ساییلیر. بوز سینه زیروه‌سی اورمیه بؤلگه‌سی‌نین سیلوانا بؤلومونده یئرلشن دالامپر داغی و اوشنویه بؤلگه‌سی‌نین قوزئینده یئرلشن زردکوه داغینا یاخین‌دیر و بو ایکی داغین آراسیندا یئرلشیب.

 قایناق‌لار 

بؤلمه:غربی آذربایجان اوستانی
بؤلمه:اورمیه بؤلگه‌سی
بؤلمه:غربی آذربایجان اوستانی‌نین داغلاری